b'\n_START_ARTICLE_\nAbid\xc5\xbean\n_START_PARAGRAPH_\nAbid\xc5\xbean (tudi Abidjan) je mesto v Slonoko\xc5\xa1\xc4\x8deni obali. Leta 2002 je \xc5\xa1tel 3.430.000 prebivalcev. Je najve\xc4\x8dje gospodarsko in trgovsko sredi\xc5\xa1\xc4\x8de dr\xc5\xbeave ter pristani\xc5\xa1\xc4\x8de (1950) ob laguni Ebrie, ki jo z Atlantskim oceanom povezuje prekop Vridi. Znana je poslovna \xc4\x8detrt Le Plateau na istoimenskem polotoku s katedralo sv. Pavla (1985). V mestu je narodni muzej, 2 univerzi in mednarodno letali\xc5\xa1\xc4\x8de.\n_START_SECTION_\nZgodovina\n_START_PARAGRAPH_\nEvropska naselbina je nastala leta 1934 kot sede\xc5\xbe francoskega guvernerja in kolonialne uprave. Med letoma 1960 in 1983 je bilo glavno mesto dr\xc5\xbeave.'